Infoboks Island - Danmark UEFA Nations League A Gruppe 2 (11/10) YouBet 3,55 3,45 2,05

Åge Hareide har allerede sat holdet til morgendagens møde mod Panama, og landstræneren satte navn på startopstillingen ved dagens pressemøde i Brøndby.

Danmark møder i morgen aften Panama i en venskabskamp på Brøndby Stadion.

Kampen skal bruges til at teste en række spillere af samt vurdere profilernes grundform her få måneder inden VM-slutrunden i Rusland.

Der har været sagt og skrevet en masse om, hvem Åge Hareide ville vælge til dette opgør, men i dag fjernede landstræneren selv tvivlen, da han satte navn på morgendagens startellever.

Mathias ‘Zanka’ Jørgensen får chancen ved siden af anfører Simon Kjær i fraværet af Jannik Vestergaard og Andreas Bjelland. Ellers er startopstillingen uden de store overraskelser. Det skriver sn.dk.

Danmark starter således mod Panama i morgen:

Kasper Schmeichel - Henrik Dalsgaard, Simon Kjær, Mathias ‘Zanka’ Jørgensen, Jens Stryger Larsen - William Kvist, Thomas Delaney, Christian Eriksen - Yussuf Poulsen, Nicolai Jørgensen, Pione Sisto.

Derudover forklarer landstræneren, at han som minimum planlægger at skifte fem mand undervejs, men at beslutning først tages undervejs i kampen.